

**Република Србија**

**ОСНОВНО ЈАВНО ТУЖИЛАШТВО**

**П О Ж Е Г А**

**ИНФОРМАТОР О РАДУ ОСНОВНОГ**

 **ЈАВНОГ ТУЖИЛАШТВА У ПОЖЕГИ**

**2017**

**Уче Димитријевића бр.6**

**31210 Пожега**

**Телефон 031/811 135**

**САДРЖАЈ**

[1.ОСНОВНИ ПОДАЦИ O ДРЖАВНОМ ОРГАНУ И ИНФОРМАТОРУ 3](#_Toc485074107)

[2.ОРГАНИЗАЦИОНА СТРУКТУРА 3](#_Toc485074108)

[3.ОПИС ФУНКЦИЈА СТАРЕШИНА 7](#_Toc485074114)

[4.ПРАВИЛА О ЈАВНОСТИ РАДА 7](#_Toc485074115)

[5.НАЈЧЕШЋЕ ТРАЖЕНЕ ИНФОРМАЦИЈЕ ОД ЈАВНОГ ЗНАЧАЈА 8](#_Toc485074116)

[6.ОПИС НАДЛЕЖНОСТИ, ОВЛАШЋЕЊА И ОБАВЕЗА 9](#_Toc485074117)

[7.ОПИС ПОСТУПАЊА У ОКВИРУ НАДЛЕЖНОСТИ, ОВЛАШЋЕЊА И ОБАВЕЗА 9](#_Toc485074118)

[8.НАВОЂЕЊЕ ПРОПИСА 10](#_Toc485074119)

[9.УСЛУГЕ КОЈЕ ОРГАН ПРУЖА ЗАИНТЕРЕСОВАНИМ ЛИЦИМА 10](#_Toc485074120)

[10.ПОСТУПАК РАДИ ПРУЖАЊА УСЛУГА 10](#_Toc485074121)

[11.ПРЕГЛЕД ПОДАТАКА О ПРУЖЕНИМ УСЛУГАМА 11](#_Toc485074122)

[12.ПОДАЦИ О ПРИХОДИМА И РАСХОДИМА 11](#_Toc485074123)

[13.ПОДАЦИ О ЈАВНИМ НАБАВКАМА 13](#_Toc485074124)

[14.ПОДАЦИ О ДРЖАВНОЈ ПОМОЋИ 13](#_Toc485074125)

[15.ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА 13](#_Toc485074126)

[16.ПОДАЦИ О СРЕДСТВИМА РАДА 14](#_Toc485074127)

[17.ЧУВАЊЕ НОСАЧА ИНФОРМАЦИЈА 14](#_Toc485074128)

[18.ВРСТЕ ИНФОРМАЦИЈА У ПОСЕДУ 14](#_Toc485074129)

[19. ВРСТЕ ИНФОРМАЦИЈЕ КОЈИМА ДРЖАВНИ ОРГАН ОМОГУЋАВА ПРИСТУП 15](#_Toc485074130)

[20. ИНФОРМАЦИЈЕ О ПОДНОШЕЊУ ЗАХТЕВА ЗА ПРИСТУП ИНФОРМАЦИЈАМА 15](#_Toc485074131)

# ОСНОВНИ ПОДАЦИ O ДРЖАВНОМ ОРГАНУ И ИНФОРМАТОРУ

Основно јавно тужилаштво у Пожеги основано је Законом о седиштима и подручјима судова и јавних тужилаштава („Службени гласник РС“ бр.116/2008), са радом је почело 01.01.2010.године, као правни следбеник Општинског јавног тужилаштва у Пожеги.

 **Назив државног органа** : Основно јавно тужилаштво у Пожеги

 **Адреса**:Уче Димитријевића број 6

 **Матични број**:17773631

 **Порески идентификациони број**: 106399692

 **Телефон и факс**: 031/811-135

 **Електронска адреса**: ojtpozega@mts.rs

 **Одговорно лице**: Јавни тужилац Основног јавног тужилаштва у Пожеги, Владимир Вучковић

 **Датум првог објављивања информатора:2011.године**

 **Датум последњег ажурирања података: 30.12.2021.године**

Информатор о раду Основног јавног тужилаштва у Пожеги је први пут објављен 2011.године, ажуриран је једном годишње. Након ажурирања Информатора о раду 09.10.2017.године, а које је спроведено у складу са Упутством за израду и објављивање информатора о раду државног органа („Службени гласник РС“ бр. 68/2010), последње ажурирање је извршено дана 30.12.2021.године.

Овај информатор се налази на сајту Основног јавног тужилаштва у Пожеги http://www.pz.os.jt.rs/ и у писаном облику у писарници Основног јавног тужилаштва у Пожеги. Садржи основне податке о оснивању, организацији и раду Основног јавног тужилаштва у Пожеги, као и релевантне податке о начину омогућавања приступу информацијама од јавног значаја заинтересованим лицима, као и друге податке који су од значаја за садржину, обим и начин остваривања овог права.

Информатор се може бесплатно добити у писарници Основног јавног тужилаштва у Пожеги, улица Уче Димитријевића број 6, канцеларија број 17.

# ОРГАНИЗАЦИОНА СТРУКТУРА

Организациона структура Основног јавног тужилаштва у Пожеги уређена јеПравилником о унутрашњем уређењу и систематизацији радних места у Основном јавном тужилаштву у Пожеги којим су утврђене организационе јединице и послови који се у њима обављају, систематизација радних места у Основном јавном тужилаштву у Пожеги.

По одлуци Државног већа тужилаца прописан је број од 4 заменика јавног тужиоца у Основном јавном тужилаштву у Пожеги.

Укупан број радних места државних службеника и намештеника, називи радних места, описи послова радних места, звања, односно врсте у које су радна места разврстана, потребан број државних службеника и намештеника за свако радно место и услови за обављање послова на сваком радном месту прописани су Правилником о унутрашњем уређењу и систематизацији радних места у Основном јавном тужилаштву у Пожеги А.345/15 од 14.01.2016.године, са изменама А.345/15 од 28.11.2018.године, а којим је систематизовано 8 радних места са 10 запослених.

Јавни тужилац, Владимир Вучковић, поред послова који су законом стављени у његову искључиву надлежност, организује рад Основног јавног тужилаштва у Пожеги, врши надзор над радом заменика јавног тужиоца и осталих запослених у тужилаштву, стара се да се планирани пословни задаци успешно и благовремено реализују, одређује послове који се мимо планираних послова у току године имају извршити и носиоце њихове реализације.

Послове јавног тужиоца Основног јавног тужиоца у његовој одсутности или спречености за рад врши Први заменик Основног јавног тужиоца у Пожеги, Стеван Бошковић.

 Остали заменици Основног јавног тужиоца су Александар Ђорђевић, Слађана Шкрбић и Јелена Ћурчић .Заменици тужиоца могу да без посебног овлашћења самостално предузму сваку радњу предвиђену Законом о Јавном тужилаштву и Правилником о управи у Јавним тужилаштвима, али су истовремено дужни да извршавају и друге радње које им тужилац повери.

 Виши тужилачки помоћници - сарадници помажу Јавном тужиоцу и заменицима Јавног тужиоца у раду, прате судску праксу, израђују нацрте поднесака, узимају на записник кривичне пријаве, поднеске и изјаве грађана, врше под надзором и по упутствима Јавног тужиоца, односно заменика Јавног тужиоца, послове предвиђене законом и другим прописима, присуствују главним претресима у поступцима против оптужених за кривична дела за која се по закону може изрећи казна затвора у трајању од 8 година, учествују у изради одлука јавног тужиоца које су везане за вршење његових управних овлашћења, сачињавању периодичних и годишњих статистичких и других извештаја и врше друге послове под надзором и упуствима тужиоца, односно заменика тужиоца, у звању Самостални саветник.

**Административно-технички секретар,** у звању референт, руководи радом писарнице, обавља административно техничке послове за јавног тужиоца, прима и евидентира пошту за Јавног тужиоца, води уписнике прописане правилником о управи у Јавном тужилаштву, води евиденцију телеграма, води евиденцију састанака којима присуствује Јавни тужилац и врши пријем телефонских позива за Јавног тужиоца, прима и пријављује странке које траже пријем код Јавног тужиоца, обрађује налоге за службена путовања, чува печат и штамбиље Јавног тужилаштва, обавља и друге послове по налогу Јавног тужиоца.

Основно јавно тужилаштво у Пожеги има 2 (два) извршилаца уписничара у звању референт.

**Уписничари** воде уписнике, евидентирају кретања предмета, обележавају, номенклатурне знаке на попису списа, уводе и разводе предмете у уписницима, воде регистар уписника, сређују и архивирају завршене предмете, састављају статистичке прегледе по уписницима и попуњавају статистичке упитнике, воде одговарајуће доставне књиге и књиге експедиције, обављају и друге послове по налогу Јавног тужиоца.

  **Записничари**, у звању референата, обављају све послове у предметима додељеним у рад тужиоцу код кога су распоређени, пишу записнике, врше унос текстова по диктату и са диктафонских трака, врше препис текстова и рукописа, коригују унете податке, старају се о савременом обликовању текста, припремају завршене материјале и дистрибуирају их корисницима услуга, старају се о исправности ИТ опреме и рационалном коришћењу канцеларијског и другог потрошног материјала, раде и друге послове по налогу Јавног тужиоца.

 **Рачуноводствену службу чине** Шеф рачуноводства у звању сарадник и запослени на пословима за финансијско пословање, у звању референт.

**Шеф рачуноводства** организује целокупно материјално – финансијско пословање у Тужилаштву, ради на буџетским и ванбуџетским пословима, израђује предлоге предрачуна наменских средстава, саставља годишњи обрачун (завршни рачун), саставља финансијски план, периодични обрачун и периодични извештај, води књиговодствену евиденцију о редовној делатности, посебним наменама и фондовима, саставља извештај о материјално-финансијском пословању, стара се о правилном обрачуну плата, вођењу послова по жиро рачуну, одговара за целокупну архиву Рачуноводства, одговара за рад Рачуноводства у целини по позитивним законским и другим прописима, а обавља и друге послове по налогу Јавног тужиоца.

 **Запослени на пословима за финансијско пословање**, у звању референт. саставља платне спискове, врши обрачун плата и осталих примања, спискова за обуставе, води дневну благају и врши исплату из благајне, саставља благајнички извештај, даје податке о примањима запослених, и издаје потврде запосленима, саставља извештај о платама и другим примањима, образац М-4, и друге прописане обрасце за плате, води дневник службених путовања, исплаћује рачуне редовне делатности, пише налоге или готовински чек, оверава податке за кредите, даје извештаје, обавља и друге послове по налогу шефа рачуноводства или јавног тужиоца.

 **Послове техничке службе обавља** достављач -намештеник четврте врсте.који у складу са описом послова предвиђеним Правилником о систематизацији радних места, доставља и разноси пошту, предмете и друге поднеске у Тужилаштву и ван Тужилаштва другим органима, организацијама, установама и грађанима, доноси пошту упућену Јавном тужилаштву преко поштанског фаха, фотокопира материјале за Тужилаштво, обавља и послове превоза за потребе тужилаштва, стара се о чистоћи службеног возила Тужилаштва, чувању и његовом редовном сервисирању, води евиденцију километраже, горива, мазива и осталу потребну евиденцију по путним налозима, евидентира кварове или уочене недостатке на возилу и предузима мере за њихово отклањање, отклања ситне кварове на возилу, обавља и друге послове по налогу непосредно надређеног.

 **Графички приказ структуре Основног јавног тужилаштва у Пожеги**

**ОСНОВНИ ЈАВНИ ТУЖИЛАЦ У ПОЖЕГИ**

**Владимир Вучковић**

|  |
| --- |
| **ЗАМЕНИЦИ ОСНОВНОГ ЈАВНОГ ТУЖИЛАШТВА****Стеван Бошковић, Александар Ђорђевић и Слађана Шкрбић, Јелена Ћурчић** |

|  |
| --- |
| **ВИШИ ТУЖИЛАЧКИ ПОМОЋНИЦИ****Јелена Кокот****Бојана Атанасовски** |

|  |
| --- |
| **АДМИНИСТРАТИВНО ТЕХНИЧКИ СЕКРЕТАР****Добринка Маринковић****УПИСНИЧАРИ****Слађана Перишић****Рада Гаговић****ЗАПИСНИЧАРИ****Данка Јовановић****Љиљана Деспотовић****ДОСТАВЉАЧ****Миленко Милутиновић** **РАЧУНОВОДСТВЕНА СЛУЖБА****Драгица Мојовић- Шеф рачуноводства****Светлана Мандић- Запослени на пословима за финансијско пословање** |

#

# ОПИС ФУНКЦИЈА СТАРЕШИНА

Функцију јавног тужиоца Основног јавног тужилаштва у Пожеги обавља **Владимир Вучковић.**

Поред послова који су законом стављени у његову искључиву надлежност, тужилац организује рад Основног јавног тужилаштва у Пожеги, врши надзор над радом заменика Основног јавног тужиоца и осталих запослених у тужилаштву, у циљу благовремене реализације планираних послова и задатака. При доношењу одлука Јавни тужилац, примењују одредбе Закона о јавном тужилаштву, Законика о кривичном поступку и Закона о општем управном поступку, зависно од области у којој се одлука доноси.

Послове Јавног тужиоца у његовој одсутности или спречености врши први заменик јавног тужиоца Основног јавног тужилаштва у Пожеги Стеван Бошковић.

# ПРАВИЛА О ЈАВНОСТИ РАДА

* **Радно време**

Радно време Основног јавног тужилаштва је од 07,30 до 15,30 часова.

Поједине процесне радње у поступку које се сматрају хитним и не трпе одлагање спровешће се без обзира на утврђено радно време.

Јавни тужилац доноси распоред дежурстава на месечном нивоу.

* **Пријем странака**

Годишњим планом и програмом рада ближе је регулисан начин на који грађани могу да затраже пријем код Јавног тужиоца Основног јавног тужилаштва у Пожеги или се распитају о предметима по којима поступа Основно јавно тужилаштво.

Странке које не прими Јавни тужилац прима заменик кога одреди јавни тужилац.

Заменик јавног тужиоца који поступа у одређеном предмету организује пријем странака према предвиђеном распореду суђења, истрагама, доказним радњама и обавезама које има приликом поступања у предметима.

* **Давање обавештења грађанима**

Обавештења о предметима даје административно-технички секретар, уз претходну консултацију са замеником јавног тужиоца који обрађује предмет.

Тужилаштво поступа по захтевима за приступ информацијама од јавног значаја у смислу Закона о слободном приступу информацијама од јавног значаја, па тако пружа јавности тражене информације водећи рачуна о интересима правичног и несметаног вођења поступка, заштити интереса личности на који се подаци односе.

Лице овлашћено за поступање по захтевима за слободан приступ информацијама од јавног значаја јесте **јавни тужилац Владимир Вучковић**.

# НАЈЧЕШЋЕ ТРАЖЕНЕ ИНФОРМАЦИЈЕ ОД ЈАВНОГ ЗНАЧАЈА

Од Основног јавног тужилаштва у Пожеги информације се траже на више начина, међу којима је упућивање захтева за приступ информацијама од јавног значаја најзаступљенији.

 Најчешће тражене информације јесу оне које се тичу рада и поступања Основног јавног тужилаштва у Пожеги у конкретним предметима, као и у предметима формираним по поднетим притужбама, представкама и кривичним пријавама од стране грађана или других подносилаца, док су најчешће тражене информације од стране невладиних организација и других државних органа у вези са статистичким подацима и извештајима о раду.

Захтев за пружање информација од јавног значаја, Основном јавном тужилаштву у Пожеги може се упутити писаним путем на адресу: Основно јавно тужилаштво у Пожеги, Уче Димитријевића број 6, 31210 Пожега или путем електронске поште на следећу адресу: ojtpozega@mts.rs.

# ОПИС НАДЛЕЖНОСТИ, ОВЛАШЋЕЊА И ОБАВЕЗА

Јавно тужилаштво је самостални државни орган који гони учиниоце кривичних и других кажњивих дела, улагањем правних средстава, штити уставност и законитост и предузима друге радње на које је законом овлашћено.

Стварна надлежност јавног тужилаштва прописана је чланом 14. Закона о јавном тужилаштву и одређује се у складу са одредбама закона који важи за утврђивање стварне надлежности суда (Закон о уређењу судова) пред којим јавно тужилаштво поступа осим кад законом није другачије одређено.

 Основно јавно тужилаштво у Пожеги поступа пред Основним судом у Пожеги и другим судовима и органима на начин прописан законом.

Месна надлежност Основног јавног тужилаштва у Пожеги одређена је Законом о седиштима и подручјима судова и јавних тужилаштава.

 Основно право и дужност јавног тужиоца је гоњење учинилаца кривичних дела.

 Основно јавно тужилаштво у Пожеги по службеној дужности гони учиниоце кривичних дела за које је законом предвиђена казна затвора до 10 година, изузев оних кривичних дела за које је законом предвиђено да се гоне по приватној тужби или су у надлежности вишег тужилаштва.

 У погледу кривичних дела за које се гони по службеној дужности тужилац је надлежан:

* да руководи предистражним поступком
* одлучује о непредузимању или одлагању кривичног гоњења
* спроводи истрагу
* закључује споразум о признању кривичног дела и споразум о сведочењу
* подиже и заступа оптужбу пред надлежним судом
* одустане од оптужбе
* изјављује жалбу против неправноснажних судских одлука и да подноси ванредне правне лекове против правноснажних судских одлука
* предузима друге радње када је то одређено овим законом

# ОПИС ПОСТУПАЊА У ОКВИРУ НАДЛЕЖНОСТИ, ОВЛАШЋЕЊА И ОБАВЕЗА

Јавни тужилац и заменик јавног тужиоца је самосталан у вршењу својих овлашћења. Забрањен је сваки утицај на рад јавног тужилаштва и на поступање у предметима од стране извршне и законодавне власти, коришћењем јавног положаја, средстава јавног информисања или на било који други начин којим може да се угрози самосталност у раду јавног тужилаштва. Јавни тужилац и заменик јавног тужиоца дужни су да одбију сваку радњу која представља утицај на самосталност у раду јавног тужилаштва.

Питања од значаја за рад јавног тужилаштва разматрају се на седницама колегијума јавног тужилаштва. Колегијум јавног тужилаштва чине јавни тужилац и заменици јавног тужиоца у Основном јавном тужилаштву. Седницу колегијума сазива и њиме руководи јавни тужилац или заменик јавног тужиоца кога он одреди.

# НАВОЂЕЊЕ ПРОПИСА

**1.**Закон о јавном тужилаштву (''Службени гласник РС'' бр.116/08, 104/09, 101/10, 78/11, 101/11, 38/12,121/12,101/13,111/14, 117/14,106/15,63/16).

**2.**Закон о седиштима и подручјима судова и јавних тужилаштава (''Службени гласник РС'' бр.101/13).

**3.**Законик о кривичном поступку (''Службени гласник РС'' бр.58/04, 85/05, 115/05, 46/06, 49/07, 122/08, 20/09, 72/09, 76/10, 72/11,101/11,121/12,32/13,45/13, 55/14, 35/19).

**4.**Кривични законик (''Службени гласник РС'' бр.85/05, 88/05, 107/05, 72/09, 111/09,121/12,104/13,108/14, 94/2016, 35/19).

**5.**Правилник о управи у јавним тужилаштвима (''Службени гласник РС'' бр.110/09, 87/10, 5/12, 14/2018, 54/2019).

# УСЛУГЕ КОЈЕ ОРГАН ПРУЖА ЗАИНТЕРЕСОВАНИМ ЛИЦИМА

Јавна тужилаштва од грађана примају поднеске или на записник узимају кривичне пријаве, предлоге и друге изјаве ради предузимања радњи на које су овлашћени.

Јавна тужилаштва од грађана примају молбе, притужбе, предлоге и друге поднеске којима се подносиоци обраћају јавном тужилаштву ради заштите и ефикасног остварења својих права, правних интереса и обавеза.

Грађанима који се интересују о стању поступка и одлукама по предметима датим у рад појединим заменицима јавног тужиоца, могу примити и дати потребна обавештења заменици јавног тужиоца који поступају у тим предметима.

Радници у писарници могу на основу података из уписника давати само обавештења на која их овласти јавни тужилац или заменик јавног тужиоца кога он одреди.

# ПОСТУПАК РАДИ ПРУЖАЊА УСЛУГА

Државни и други органи, правна и физичка лица пријављују кривична дела за која се гони по службеној дужности, о којима су обавештена или за њих сазнају на други начин, под условима предвиђеним законом. Подносилац кривичне пријаве навешће доказе који су му познати и предузеће мере да би се сачували трагови кривичног дела, предмети на којима је или помоћу којих је учињено кривично дело и други докази.

Ако јавни тужилац из саме кривичне пријаве не може оценити да ли су вероватни наводи пријаве или ако подаци у пријави не пружају довољно основа да може одлучити да ли ће спровести истрагу може сам прикупити потребне податке или поднети захтев другим државним органима да му пруже потребна обавештења.

Свако ко има оправдани интерес и обратио се јавном тужилаштву за поступање у стварима за које је надлежно јавно тужилаштво, има право на подношење представке или притужбе на рад јавног тужилаштва, као и право да о одлуци по представци или притужби буде обавештен. Представка је молба, притужба или други поднесак грађана или правних лица ради ефикасног остваривања и заштите својих права. Притужба је правно средство којим се обраћају грађани, правна лица, државни органи или органи аутономне покрајина или јединица локалне самоуправе јавном тужилаштву ради законитог и експедитивног решавања њихових захтева поводом поступања у предметима.

Законом о слободном приступу информацијама од јавног значаја уређена су права на приступ таквим информацијама, као и начин поступања државног органа по поднетом захтеву. Захтеви поднети по овом основу заводе се у ПИ уписник.

Основно јавно тужилаштво у Пожеги обавештава јавност о стварима у којима поступа ако то не штети интересима поступка, када за то постоји интересовање јавности. Јавно тужилаштво може обавештавати јавност како о питањима из своје надлежности, тако и о питањима из надлежности нижих тужилаштава. Обавештавање јавности мора бити истинито и тачно, али се не сме довести у питање одавање службене, државне или војне тајне. Приликом обавештавања јавности мора се водити рачуна о интересима морала, јавног реда, малолетницима, националним осећањима и заштити приватног живота.

1. **ПРЕГЛЕД ПОДАТАКА О ПРУЖЕНИМ УСЛУГАМА**

#

У периоду од 01.01.2021.године до датума последњег ажурирања Информатора 30.12.2021.године Основно јавно тужилаштво у Пожеги имало је следећи прилив предмета по уписницима:

|  |  |
| --- | --- |
| ВРСТЕ ЕВИДЕНЦИЈЕ  | БРОЈ ПРЕДМЕТА ПО ЗАХТЕВИМА/ПРИЈАВАМА |
| КТ | 515 против 576 лица  |
| КТО | 291 предмет против 306 лица  |
| КТИ | 7 истрага против 8 лица |
| СК | 14 споразума о признању кривице |
| КЕО | 97 предмета  |
| ГТ | 4 предмета |
| ПТ | 1 предмет  |
| КТР | 1866 предмета |
| КТН | 103 предмета  |
| МП | 3 предметa |
| ПОВ | 11 предмета |
| СТР.ПОВ | 107 предмета |
| А | 384 предмета |
| П | 108 предмета |
| ПИ | 7 предмета |
| Р | 398 предмета |
| НПТ | 227 предмета против 236 лица |

# 12.ПОДАЦИ О ПРИХОДИМА И РАСХОДИМА

Следећа табела садржи податке о приходима и расходима Основног јавног тужилаштва у Пожеги за 2020. годину од извора финансирања Државног већа тужилаца и Министарства правде РС.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Фун | Изв | Пр | Про | Е.клас | Опис конта | Средс. одобрена за 2020.г Законом о буџету | Реализација до 28.12.2020. | Проценат извршења |
| 330 | 01 | 1604 | 0013 | 411 | Плате и додаци | 11.561.000,00 динара | 11.561.000,00 динара | 100 |
| 330 | 01 | 1604 | 0013 | 412 | Соц. доп. на терет послодавца | 1.924.000,00 динара | 1.924.000,00 динара | 100 |
| 330 | 01 | 1604 | 0013 | 415 | Накнада трошкова за запослене | 227.000,00 динара | 227.000,00 динара | 100 |
| 330 | 01 | 1604 | 0013 | 421 | Стални трошкови | 1.078.000,00 динара | 1.078.000,00 динара | 100 |
| 330 | 01 | 1604 | 0013 | 422 | Трошкови путовања | 27.000,00 динара | 27.000,00 динара | 100 |
| 330 | 01 | 1604 | 0013 | 423 | Услуге по уговору | 4.299.000,00 динара | 4.299.000,00 динара | 100 |
| 330 | 01 | 1604 | 0013 | 425 | Текуће поправке и одржавања | 91.000,00 динара | 91.000,00 динара | 100 |
| 330 | 01 | 1604 | 0013 | 426 | Материјал | 548.000,00 динара | 548.000,00 динара | 100 |
| 330 | 01 | 1604 | 0013 | 482 | Порези, обав. таксе, казне и пенали | 19.000,00 динара | 19.000,00 динара | 100 |
| 330 | 01 | 1604 | 0013 | 483 | Новч. накнаде и пенали по решењу судова | 928.000,00 динара | 928.000,00 динара | 100 |
| 330 | 01 | 1604 | 0014 | 512 | Опрема | 100.000,00 динара | 100.000,00 динара | 100 |
| 330 | 01 | 1604 | 0014 | 411 | Плате и додаци | 10.414.000,00 динара | 10.414.000,00 динара | 100 |
| 330 | 01 | 1604 | 0014 | 412 | Соц.доп.на терет послодавца | 1.734.000,00 динара | 1.734.000,00 динара | 100 |
| 330 | 01 | 1604 | 0014 | 415 | Накнада трошкова за запослене | 538.000,00 динара | 538.000,00 динара | 100 |

# 13.ПОДАЦИ О ЈАВНИМ НАБАВКАМА

Основно јавно тужилаштво у Пожеги није доносило план јавних набавки за претходну и текућу годину, нити је у претходној и текућој години спровело неки поступак јавне набавке, обзиром да није било, нити су планиране набавке које прелазе износ који је превиђен као услов за примену одредаба Закона о јавним набавкама.

#

# 14.ПОДАЦИ О ДРЖАВНОЈ ПОМОЋИ

Основно јавно тужилаштво у Пожеги до сада није користило државну помоћ, нити је додељивало државну помоћ у било којем облику.

# 15. ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА

Подаци о исплаћеним платама, зарадама и другим примањима у складу са Законом

о буџету Републике Србије за 2021.годину, за изабрана лица и запослене према звањима прописаним Законом о државним службеницима за месец новембар 2021.године.

|  |  |  |
| --- | --- | --- |
| функција | **Најнижа нето плата без минулог рада** | **Највиша нето плата без минулог рада** |
| Јавни тужилац |  **126.602,26 динара**  |
| Заменици јавног тужиоца | **115.092,96 динара** | **120.847,61** |

|  |  |  |
| --- | --- | --- |
| ЗВАЊЕ | **Најнижа нето плата без минулог рада** | **Највиша нето плата без минулог рада** |
| Самостални саветник | 84.418,18 динара | 102.559,62 динара |
| Сарадник | 61.197,13 динара | 61.197,13 динара |
| Референт | 37.492,31 динара | 52.731,13 динара |
| Намештеник | 36.282,89 динара | 36.282,89 динара |

# ПОДАЦИ О СРЕДСТВИМА РАДА

Рачунари: 16 ( desktop-15, laptop-1)

 Штампачи: 7

 Штампачи мултифункционални: 4

 Факс апарат: 2

 Фотокопир апарат: 1

 Монитори: 17

# ЧУВАЊЕ НОСАЧА ИНФОРМАЦИЈА

Сви подаци од значаја за рад Основног јавног тужилаштва у Пожеги уписују се у уписнике, помоћне књиге и друге евиденције. Ти подаци евидентирају се истовремено и електронским средствима. Ови подаци се чувају у писарници и архиви Основног јавног тужилаштва.

Документација, односно носачи информација, чувају се у Основном јавном тужилаштву у Пожеги уз примену одговарајућих мера заштите и у складу са прописима који уређују архивирање. Рокови чувања архивске грађе и регистраторског материјала, утврђују се посебном листом категорија регистраторског материјала са роковима чувања коју доноси Републички јавни тужилац по прибављеној сагласности надлежног архива.

# BРСТЕ ИНФОРМАЦИЈА У ПОСЕДУ

Основно јавно тужилаштво у Пожеги располаже са следећим информацијама које су настале у раду или у вези са радом, као што су:

* Информације у вези са поднетим кривичним пријавама;
* Информације у вези са предметима;
* Информације у вези са донетим одлукама;
* Информације у вези са поднетим поднесцима, притужбама;
* Информације у вези са запосленим лицима;
* Информације у вези са применом Закона о слободном приступу информацијама од јавног значаја;
* Финансијска, књиговодствена и рачуноводствена документација.

# ВРСТЕ ИНФОРМАЦИЈЕ КОЈИМА ДРЖАВНИ ОРГАН ОМОГУЋАВА ПРИСТУП

Информатор Основног јавног тужилаштва у Пожеги је израђен у складу са чл. 39. Закона о слободном приступу информацијама од јавног значаја („Сл. гласник РС“ бр. 120/04, 54/07, 104/09 и 36/10) и на основу упутства повереника за информације од јавног значаја („Сл. гласник РС“ бр. 68/10). Сврха ове брошуре је информисање заинтересованих лица за приступ информацијама од јавног значаја са основним подацима о оснивању, организацији и раду Основног јавног тужилаштва у Пожеги, као и осталим подацима од значаја за садржину, обим и начин остваривања права у електронском облику на интернет странци Основног јавног тужилаштва у Пожеги http://www.pz.os.jt.rs/.

# ИНФОРМАЦИЈЕ О ПОДНОШЕЊУ ЗАХТЕВА ЗА ПРИСТУП ИНФОРМАЦИЈАМА

Овлашћено лице за поступање за приступ информацијама од јавног значаја је Основни јавни тужилац у Пожеги, Владимир Вучковић.

Захтев за приступ информацијама од јавног значаја које се односе или су настале у вези са радом Основног јавног тужилаштва у Пожеги, може се поднети тужилаштву:

* у писменој форми (може и на прописаном обрасцу) предајом молбе писарници, или преко факса (031/811-135).
* електронским путем на e – mailтужилаштва: ojtpozega@mts.rs
* усмено, на записник, сваког петка од 12 до 14 часова, у кабинету Основног јавног тужиоца, на првом спрату, кабинет 18. Пријем код Основног јавног тужиоца се заказује на телефон 031/811-135.

Захтев мора да садржи назив тужилаштва, име, презиму и адресу тражиоца, прецизан опис тражене информације и евентуално друге податке. Тражилац није дужан да наведе разлоге из којих захтева приступ некој информармацији. Све захтеве треба насловити „за јавног тужиоца“.

Уколико је захтев неуредан, односно не садржи наведене податке, тражилац информације ће се поучити упутством о допуни како да те недостатке отклони. Ако тражилац информације не отклони недостатке у року од 15 дана од дана пријема упутства о допуни, а недостаци су такви да се по захтеву не може поступати, тужилаштво ће донети закључак о одбацивању захтева као неуредног. Против овог закључка није дозвољена жалба.

Тужилаштво је дужно да о захтеву одлучи у року од 15 дана од пријема захтева, а из оправданих разлога рок се може продужити, али не више од 40 дана. Ако се захтев односи на информацију за коју се може претпоставити да је од значаја за заштиту живота или слободе неког лица, односно за угрожавање или заштиту здравља становништва и животне средине тужилаштво је дужно да о захтеву одлучи у року од 48 сати од пријема захтева.

Ако удовољи захтеву, тужилаштво ће о томе сачинити службену белешку.

Уколико одбије захтев, тужилаштво ће донети образложено решење у којем ће тражиоца поучити да против таквог решења има право жалбе Поверенику за информације од јавног значаја. Тражилац информације може изјавити жалбу поверенику и у случају када тужилаштво о захтеву не одговори у року.

####  Право жалбе

Тражилац информације може изјавити жалбу Поверенику за информације од јавног значаја и заштиту података о личности ако тужилаштво:

* одбије да га обавести о томе да ли поседује одређену информацију од јавног значаја или да ли му је она доступна,
* одбије да му стави на увид документ који садржи тражену информацију, да му изда или упути копију документа (зависно од тога шта је тражено) или то не учини у прописаном року од 15 дана (изузетно, у року од 40 дана, из оправданих разлога, из чл. 16, став 3. Закона или у року од 48 сати за информације које су од значаја за заштиту живота или слободе неког лица или за угрожавање или заштиту здравља становништва и животне средине),
* услови издавање копије документа који садржи тражену информацију уплатом накнаде која превазилази износ нужних трошкова израде те копије,
* не стави на увид документ који садржи тражену информацију употребом опреме којом тужилаштво располаже, осим када тражилац захтева да увид изврши употребом сопствене опреме,
* не стави на увид документ који садржи тражену информацију, односно не изда копију тог документа на језику на којем је захтев поднет када располаже документом на том језику.

Законски рок у коме Повереник треба да донесе долуку по жалби је 30 дана од дана предаје жалбе.

Законом о слободном приступу информацијама од јавног значаја установљен је повереник за информације од јавног значаја, као самосталан државни орган независан у вршењу своје власти, који сходно одредбама закона има положај другостепеног органа приликом решавања о основаности захтева за приступ информацијама од јавног значаја. Функцију Повереника за информације од јавног значаја и заштиту података о личности од 26.7.2019. године обавља Милан Мариновић одлуком Народне скупштине Републике Србије.

Ступањем на снагу Закона о заштити података о личности, дана 4. новембра 2008. године, који се примењује од 1. јануара 2009. године, Повереник за информације од јавног значаја наставио је са радом под називом Повереник за информације од јавног значаја и заштиту података о личности, у чијој је надлежности, осим заштите података о личности, и надзор у тој области.

Служба Повереника налази се у Београду, у Булевару краља Александра број 15. Кабинет Повереника и Сектора за жалбе и притужбе на доступност информација је: (00 381 11) 3408-900, број факса (00 381 11) 3343-379, имејл адреса: office@poverenik.org.rs.

#### Накнада трошкова за приступ информацијама од јавног значаја

Увид у документ који садржи тражену информацију је бесплатан.

Копија документа који садржи тражену информацију се издаје уз обавезу тражиоца да плати накнаду нужних трошкова израде те копије, а у случају упућивања и трошкове упућивања, а која обавеза је прописана Уредбом Владе Србије о висини накнаде нужних трошкова које плаћа тражилац информације за израду копије докумената на којима се налази информација од јавног значаја.

|  |  |
| --- | --- |
| Трошкови копирања документа:* на формату А3 – 6 динара по страни;
* на формату А4 – 3 динара по страни.
 | Копија документа у електронском запису:* дискета – 20 динара;
* CD – 35 динара и
* DVD – 40 динара
 |

Копија документа на аудио касети је 150 динара.

Копија документа на аудио – видео касети је 300 динара.

Претварање једне стране документа из физичког у електронски облик је 30 динара.

За упућивање копије документа трошкови се обрачунавају према редовним износима у ЈП ПТТ „Србија“.

Уколико висина нужних трошкова за издавање копија докумената на којима се налазе информације од јавног значаја прелази износ од 500 динара, тражилац информације је дужан да пре издавања информације пложи депозит у износу од 50% од износа нужних трошкова према трошковнику.

Орган власти може одлучити да тражиоца информације ослободи плаћања нужних трошкова, ако висина нужних трошкова не прелази износ од 50,00 динара, а посебно у случају достављања краћих докумената путем електронске поште или телефакса. Од плаћања накнаде ослобођени су новинари, када копију документа захтевају ради обављања свога позива, удружења за заштиту људских права, када копију документа захтевају ради остваривања циљева удружења, и сва лица када се тражена информација односи на угрожавање, односно заштиту становништва и животне средине.

#### Образац захтева за приступ информацијама од јавног значаја

**ОСНОВНО ЈАВНО ТУЖИЛАШТВО У ПОЖЕГИ**

 **З А Х Т Е В**

**за приступ информацији од јавног значаја**

 На основу члана 15. ст. 1. Закона о слободном приступу информацијама од јавног значаја („Службени гласник РС“, бр. 120/04 и 54/07), од Основног јавног тужилаштва у Пожеги захтевам:\*

⁫ обавештење да ли поседује тражену информацију;

⁫ обавештење да ли је тражена информација иначе доступна;

⁫ увид у документ који садржи тражену документацију;

 достављање копије документа који садржи тражену информацију:\*\*

поштом

 електронском поштом

 факсом

 на други начин:\*\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Овај захтев се односи на следеће информације:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(навести што прецизнији опис информације која се тражи као и друге податке који олакшавају проналажење тражене информације)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Тражилац информације/Име и презиме

У \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 адреса

дана\_\_\_\_\_\_20 \_\_ године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* У кућици означити која законска права на приступ информацијама желите да остварите.

\*\* У кућици означити начин достављања копије докумената.

\*\*\* Када захтевате други начин достављања обавезно уписати који начин достављања захтевате.

**Напомена:** Овај образац није обавезујући, тако да ће бити разматрани и захтеви који не буду поднети на приложеном обрасцу

#### Образац за жалбу

**ЖАЛБА ПРОТИВ ОДЛУКЕ ОРГАНА ВЛАСТИ КОЈОМ ЈЕ ОДБИЈЕН ИЛИ ОДБАЧЕН ЗАХТЕВ ЗА ПРИСТУП ИНФОРМАЦИЈИ**

**Поверенику за информације од јавног значаја и заштиту података о личности**

Адреса за пошту: Београд, Немањина 22-26

**Ж А Л Б А**

(............................................................................................................................

....................................................................................................................)

Име, презиме, односно назив, адреса и седиште жалиоца)

против решења-закључка (..............................................................................................................................................)

 (назив органа који је донео одлуку)

Број.................................... од ............................... године.

Наведеном одлуком органа власти (решењем, закључком, обавештењем у писаној форми са елементима одлуке) , супротно закону, одбијен-одбачен је мој захтев који сам поднео/ла-упутио/ла дана ............... године и тако ми ускраћено-онемогућено остваривање уставног и законског права на слободан приступ информацијама од јавног значаја. Oдлуку побијам у целости, односно у делу којим.................................................................................................................

............................................................................................................................................................................................................................................................................................................................................ јер није заснована на Закону о слободном приступу информацијама од јавног значаја.

На основу изнетих разлога, предлажем да Повереник уважи моју жалбу, поништи одлука првостепеног органа и омогући ми приступ траженој/им информацији/ма.

Жалбу подносим благовремено, у законском року утврђеном у члану 22. ст. 1. Закона о слободном приступу информацијама од јавног значаја.

 .....................................................................

 Подносилац жалбе / Име и презиме

У Београду, …………………………….. …………………………………………….

адреса

 ………………………………………….

 други подаци за контакт

 ................................................................. потпис

 **Напомена**:

У жалби се мора навести одлука која се побија (решење, закључак, обавештење), назив органа који је одлуку донео, као и број и датум одлуке. Довољно је да жалилац наведе у жалби у ком погледу је незадовољан одлуком, с тим да жалбу не мора посебно образложити. Ако жалбу изјављује на овом обрасцу, додатно образложење може посебно приложити.

Уз жалбу обавезно приложити копију поднетог захтева и доказ о његовој предаји-упућивању органу као и копију одлуке органа која се оспорава жалбом.

#### Образац за жалбу код ћутања управе

**ЖАЛБА КАДА ОРГАН ВЛАСТИ НИЈЕ ПОСТУПИО/ није поступио у целости/ ПО ЗАХТЕВУ ТРАЖИОЦА У ЗАКОНСКОМ РОКУ**

**Повереникy за информације од јавног значаја и заштиту података о личности**

Адреса за пошту: Београд, Немањина 22-2

У складу са чланом 22. Закона о слободном приступу информацијама од јавног значаја подносим:

**Ж А Л Б У**

против

............................................................................................................................................................

............................................................................................................................................................

 ( навести назив органа)

због тога што орган власти:

**није поступио** / **није поступио у целости** / **у законском року**

 (подвући због чега се изјављује жалба)

по мом захтеву за слободан приступ информацијама од јавног значаја који сам поднео том органу дана ….................... године, а којим сам тражио/ла да ми се у складу са Законом о слободном приступу информацијама од јавног значаја омогући увид- копија документа који садржи информације о /у вези са :

...................................................................................................................................................................

..................................................................................................................................................................

..................................................................................................................................................................

..................................................................................................................................................................

 (навести податке о захтеву и информацији/ама)

На основу изнетог, предлажем да Повереник уважи моју жалбу и омогући ми приступ траженој/им информацији/ма.

Као доказ , уз жалбу достављам копију захтева са доказом о предаји органу власти.

**Напомена:** Код жалбе због непоступању по захтеву у целости, треба приложити и добијени одговор органа власти.

 .............................................................

............................................................

Подносилац жалбе / Име и презиме

................................................................

 потпис

..............................................................

 адреса

...........................................................

 други подаци за контакт

 ..…………………………………….

Потпис

У................................., дана ............ 202....године

 **ОСНОВНИ ЈАВНИ ТУЖИЛАЦ**

 **Владимир Вучковић**